《毛述古山水》
唐代·王翰

近山青青绾髻螺，远山淡淡浮黛蛾。乔松荫石铁作柯，白云帖水迷涧阿。

几家老屋岩石侧，长林落木秋瑟瑟。枯槎侧倒枕长溪，路入阴崖行转窄。

楼台隐隐出木末，山下僧归背夕日。渡头市散卖鱼归，平芜落日苍烟堆。

儿子柴门指相似，遥望沙觜孤帆开。行人走迭山店宿，髯客跨驴如跨鹿。

苍头苦怨行李重，步武跛蹩胼生足。画工以画传其意，人生所贵在寡欲。

蜀山楚水天下险，君胡为乎苦踧踖。此图题作行路难，非写烟霞乐心曲。

作者简介：王翰（公元687年~726年），字子羽，并州晋阳（今山西太原市）人，唐代边塞诗人。与王昌龄同时期，王翰这样一个有才气的诗人，其集不传。其诗载于《全唐诗》的，仅有14首。登进士第，举直言极谏，调昌乐尉。复举超拔群类，召为秘书正字。擢通事舍人、驾部员外。出为汝州长史，改仙州别驾。